Diari Oficial de la Generalitat Valenciana


Sumari del DOGV 170, del 15-06-1984 (1984/803072)

REIAL DECRET 1047/1984, d'11 d'abril, sobre valoració definitiva i ampliació de funcions i mitjàns adscrits als serveis traspassats a la Comunitat Valenciana en matèria d'indústria, energia i mines.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1984/04/11/1047/dof/vci/html**

### Dades del document

Número de DOGV
:   170

Data del DOGV
:   15-06-1984

Secció del DOGV
:   DISPOSICIONS GENERALS

Número del document
:   1984/803072


Data del document
:   11-04-1984

Organisme emissor
:   Presidència del Govern

Tipus de document
:   Reial decret

Reial Decret 1047/1984, d'11 d'abril, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mínes.  
Per Llei Orgànica 5/1982, d?1 de juliol, s'aprovà l'Estatut d'Autonomia de la Comunitat Valenciana, a l'empar de la qual s'aprovà el Reial Decret 2595/1982, de 24 de juliol, pel qual es traspassaren funcions i serveis de l'Administració de l'Estat en matèria d'indústria i energia en aquesta Comunitat Autònoma.   
Atesa la complexitat tècnica dels treballs conduents a la valoració del cost efectiu dels serveis traspassats, el Reial Decret esmentat anà acompanyat d'una valoració provisional, i se n'ha aprovat la valoració definitiva dins de la corresponent Comissió Mixta de Transferències.   
L'obtenció d'aquesta valoració definitiva comporta la necessitat d'ampliar determinats mitjans personals, patrimonials i pressupostaris relacionats amb els traspassos esmentats.   
Per tot açò la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, adoptà en la reunió del dia 22 de desembre de 1983 l'acord oportú que s'aprova mitjançant aquest Reial Decret amb les relacions annexes.   
En atenció d'aquests motius, a proposta dels Ministres d?Indústria i Energia i d'Administració Territorial, i amb la deliberació prèvia del Consell de Ministres, en la reunió del dia 11 d'abril de 1984,   
DECRETE:   
Article 1.r  
S'aprova l'acord de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, de data 22 de desembre de 1983, pel qual s'amplia el traspàs a la Comunitat Valenciana de les funcions i dels serveis de l'Administració de l'Estat en matèria d'indústria, energia i mines, així com sobre valoració definitiva del cost efectiu dels serveis traspassats pel Reial Decret 2595/1982, de 24 de juliol.   
Article 2.n  
1. En conseqüència, queden traspassades a la Comunitat Valenciana les funcions a què fa referència l'acord que s'inclou com a Annex I d'aquest Reial Decret i traspassats en aquesta els serveis i els béns, drets i obligacions, així com el personal i els crèdits pressupostaris que figuren en les relacions adjuntes al propi acord de la Comissió Mixta, en els termes i les condicions que s'hi especifiquen, i en les relacions dels quals es consignen degudament identificats els mitjans que es traspassen relatius a l'ampliació.   
2. En l'Annex II d'aquest Reial Decret s'inclouen les disposicions legals afectades per aquesta transferència.   
Article 3.r  
Els traspassos a què fa referència aquest Reial Decret tindran efectivitat a partir del dia assenyalat en l'acord de l'esmentada Comissió Mixta, sense perjudici que el Ministeri d?Indústria i Energia produesca, fins l'entrada en vigor d'aquest Reial Decret, els actes administratius necessaris per al manteniment dels serveis en el mateix règim i nivell de funcionament que tenien en el moment de l'adopció de l'acord que es transcriu com a Annex I d'aquest Reial Decret.   
Article 4.t   
Els crèdits pressupostaris que figuren detallats en les relacions 3.2 com a "baixes efectives" en els Pressupostos Generals de l'Estat per a l'exercici de 1984, seran donats de baixa en els conceptes d'origen transferits pel Ministeri d'Economia i Hisenda als conceptes habilitats en la secció 32, destinats a finançar els serveis assumits per les Comunitats Autònomes, una vegada siguen remesos al Departament esmentat per part de l'Oficina Pressupostària del Ministeri d?Indústria i Energia, els certificats de retenció de crèdit, per donar compliment al que disposa la vigent Llei de Pressupostos Generals de l'Estat.   
Article 5.é  
Aquest Reial Decret entrarà en vigor el mateix dia de la publicació en el "Boletín Oficial del Estado".   
Donat a Madrid, l'11 d'abril de 1984.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
El Sr. Juan Soler Ferrer, Secretari accidental, i la Sra. Maria Blanca Blanquer i Prats, Secretària de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 22 de novembre de 1983, s'hi adoptà acord sobre ampliació del traspàs a la Comunitat Valenciana de les funcions i dels serveis de l'Administració de l'Estat en matèria d'indústria, energia i mines, així com sobre valoració definitiva del cost efectiu dels serveis traspassats i ampliació de funcions i mitjans que foren traspassats pel Reial Decret 2595/1982, de 24 de juliol, en els termes que tot seguit s'expressen:   
A) Referències a normes constitucionals i estatutàries en què s'empara la valoració definitiva i l'ampliació de funcions i mitjans traspassats.   
1. La Constitució, en l'article 148-1-13 estableix que les Comunitats Autònomes podran assumir competències en matèria de foment del desenvolupament econòmic dins dels objectius marcats per la política econòmica nacional i en l'article 149.1.13 i 25 reserva a l'Estat la competència exclusiva sobre les bases i coordinació de la planificació general de l'activitat econòmica i sobre les bases del règim minar i energètic. D'altra banda, l'Estatut d'Autonomia de la Comunitat Valenciana estableix en els articles 31.16 i 18, 32.5 i 6, 33.2 i 4 i 34.2 i 3, la Competència de la Comunitat Valenciana en matèria d'indústria, energia, mines, artesania i protecció del medi ambient, amb les limitacions expressament assenyalades en els articles esmentats. Alhora, la Llei Orgànica 12/1982, de 10 d'agost, va transferir a la Comunitat Valenciana les competències de titularitat estatal incloses en l'Estatut que excedesquen de les configurades en l'article 148 de la Constitució. Per Reial Decret 2595/1982, de 24 de juliol, foren traspassats a la Comunitat Valenciana funcions i serveis, amb llurs mitjans, en matèria d'indústria i energia, l'assumpció dels quals amb caràcter definitiu s'originà segons que hi preveu el Reial Decret 4142/1982, de 29 de desembre, sobre consolidació de transferències.   
Sobre les bases d'aquestes previsions constitucionals i estatutàries cal operar ja en aquest camp traspassos de funcions i serveis de tal índole en aquesta, tot complementant així el procés.   
2. La disposició transitòria quarta de l'Estatut d'Autonomia de la Comunitat Valenciana preveu el traspàs dels serveis inherents a les competències que, segons l'Estatut, corresponen a l'esmentada Comunitat Autònoma, així com el dels pertinents mitjans patrimonials, personals i pressupostaris. D'altra banda, el Reial Decret 4015/1982, de 29 de desembre, regula el funcionament de la Comissió Mixta de Transferències prevista en l'esmentada disposició transitòria quarta de l'Estatut i determina les normes i el procediment a què han d'ajustar-se els traspassos de l'Administració de l'Estat a la Comunitat Valenciana.   
B) Funcions de l'Estat que assumeix la Comunitat Autònoma i identificació dels serveis que es traspassen.   
I. Indústria.   
1. La Comunitat Valenciana assumeix les funcions i els serveis que actualment exerceix el Ministeri d?Indústria i Energia en matèria d'indústria, artesania i protecció i control del medi ambient industrial, dins de l'àmbit territorial de la Comunitat Valenciana, segons que estableix l'Estatut d'Autonomia, amb les excepcions següents:   
a) Indústries de fabricació d'armes i explosius.   
b) Les que normalment fabriquen material de guerra, així com elements específics de la defensa.   
c) L'autorització per a transferència de tecnologia estrangera correspon a l'Estat. La Comunitat Valenciana emetrà informe previ sobre aquesta matèria.   
2. La Comunitat Valenciana assumeix funcions que actualment exerceix el Ministeri d?Indústria i Energia, en matèria d'autorització i inspecció de tallers de pirotècnia i en relació amb abocats industrials en aigües territorials corresponents al territori de la Comunitat.   
3. La Comunitat Valenciana assumeix les funcions i els serveis del Ministeri d?Indústria i Energia relatius a l'execució al territori de la Comunitat Autònoma de la legislació de l'Estat sobre les matèries següents:   
a) Propietat industrial.   
b) Peses i mesures: contrast de metalls.   
c) Seguretat industrial.   
4. De totes les inscripcions practicades en el Registre Industrial i Registres Especials, la Comunitat cursarà mensualment comunicacions al Ministeri d?Indústria i Energia.   
5. La Comunitat Valenciana exercirà les funcions d'inspecció tècnica i revisions periòdiques de vehicles que es determinen en el Codi de Circulació i disposicions complementàries.   
6. La Comunitat Valenciana participarà en els òrgans decisoris dels plans de reordenació, reconversió i reestructuració de sectors que tinguen presència a la Comunitat esmentada, segons que disposa la legislació sobre la matèria.  
L'execució i el desenvolupament dels plans en l'àmbit territorial correspondrà a la Comunitat Valenciana.   
7. Correspon al Ministeri d?Indústria i Energia atorgar les autoritzacions a què fa referència l'article 15 del Reial Decret-llei 8/1983, de 30 de novembre.   
II. Energia.   
1. La Comunitat Valenciana assumeix les funcions i els serveis que actualment exerceix el Ministeri d?Indústria i Energia en matèria d'energia, sense perjudici del que establesquen les bases del règim energètic i tret de l'autorització d'instal·lacions d'energia i productes energètics, quan l'aprofitament efecte una altra Comunitat o el transport n'ultrapasse l'àmbit territorial.   
En tot cas, l'explotació del sistema de producció i transport d'energia elèctrica s'ajustarà a les instruccions del Ministeri d?Indústria i Energia quan aquesta producció i el transport estiguen integrats en la xarxa peninsular.   
2. Determinada la participació de la Comunitat Valenciana en els fons assignats al Pla Nacional d'Electrificació Rural, per a la qual cosa serà escoltada, l'aprovació i l'execució dels plans d'obres d'electrificació rural en el seu territori correspondrà exclusivament a la Comunitat Valenciana.   
3. La Comunitat Valenciana informarà preceptivament sobre els expedients per a l'aplicació de la Llei de Conservació de l'Energia a instal·lacions que radiquen al territori de la Comunitat Autònoma.   
III. Mineria.  
Amb subjecció a les bases del règim miner, es traspassen a la Comunitat Valenciana les funcions del Ministeri d?Indústria i Energia en matèria de:   
a) Aigües minerals i termals, així com les funcions que exerceix el Ministeri d?Indústria i Energía en relació amb les aigües subterrànies, sense perjudici del que disposa l'article 149.1.22 de la Constitució.   
b) Autorització d'aprofitament dels recursos de la Secció A de la Llei 22/1973, de 21 de juliol.   
c) Autorització d'aprofitament d'aigües dels jaciments d'origen no natural i de les estructures subterrànies de la Secció B de la Llei esmentada, tret de les que es destinen a emmagatzament de productes energètics.   
d) Atorgament dels permisos d'explotació i de les concessions d'explotació de recursos de la Secció C de la repetida Llei de 21 de juliol de 1973, i de la Secció D establerta en la Llei 54/1980, de 5 de novembre, sol·licitats a terrenys situats totalment dins del seu territori.   
e) Atribucions relatives a l'autorització, inspecció i vigilància dels treballs d'explotació, investigació, exploració i benefici de minerals i facultats tècniques corresponents, inclosa l'aplicació en altres usos. Igualment la potestat sancionadora i declaració de caducitat.   
IV. Hidrocarburs.   
La Comunitat Valenciana exercirà les funcions atribuïdes a les Direccions Provincials del Ministeri d?Indústria i Energia pel que fa tant als treballs d'exploració, investigació i explotació d'hidrocarburs, com a les instal·lacions de producció, transport, emmagatzament i refinat d'aquestes en l'àmbit del seu territori.   
C) Funcions que es reserva l'Administració de l'Estat  
Romandran en el Ministeri d?Indústria i Energia i continuaran sent de la seua competència per tal de ser exercides per aquest, sense perjudici de les competències generals sobre planificació i ordenament econòmic general del sector industrial a què fan referència els articles 131 i 149.1.13 de la Constitució, les següents funcions i activitats que té legalment atribuïdes:   
a) Promoure les bases de règim miner i energètic i desenvolupar les funcions que aquestes encomanen a l'Administració de l'Estat.   
b) Normalització i homologació de béns i productes industrials.   
c) Executar les competències de l'Estat que no corresponen al Ministeri de Defensa i de l'Interior en relació amb les indústries de fabricació de material de guerra, així com elements o productes específics de la defensa.   
d) Autoritzar els contractes de transferència de tecnologia estrangera sense perjudici que la Comunitat Valenciana emeta informe en els contractes relatius a indústries instal·lades a territori valencià.   
e) Resoldre els expedients administratius sobre propietat industrial.   
f) Dictar o promoure la normativa sobre peses i mesures i contrast de metalls.   
D) Béns, drets i obligacions de l'Estat que es traspassen.   
1. S'amplien els mitjans patrimonials traspassats a la Comunitat Valenciana en els termes que figuren en la relació adjunta número 1.   
2. En el termini d'un mes des de l'aprovació d'aquest acord pel Govern seran signades les actes corresponents de lliurament i recepció de mobiliari, equip i material inventariable.   
E) Personal adscrit als serveis i institucions que es traspassen.   
1. S'amplien els mitjans personals traspassats a la Comunitat Valenciana en els termes que es referencien en la relació adjunta núm. 2.   
2. El personal adscrit als serveis i institucions traspassats podrà passar a dependre de la Comunitat Autònoma en els termes legalment previstos per l'Estatut d'Autonomia i d'altres normes en cada cas aplicables, i en les mateixes circumstàncies que s'especifiquen en la relació adjunta núm. 2 i amb el número de Registre de Personal.   
3. La Subsecretaria del Ministeri d?Indústria i Energia notificarà als interessats el traspàs i la nova situació administrativa, només el Govern aprove aquest acord per Reial Decret. També, serà remesa als òrgans competents de la Comunitat Autònoma una còpia certificada de tots els expedients d'aquest personal traspassat, així com dels certificats d'havers referits a les quantitats acreditades durant 1983, i hom procedirà a modificar les plantilles orgàniques i pressupostàries en funció dels traspassos operats.   
F) Llocs de treball vacants que es traspassen  
Els llocs de treball vacants dotats pressupostàriament que es traspassen són els que es detallen en la relació adjunta núm. 2, amb indicació del Cos a què estiguen adscrits, nivell orgànic i dotació pressupostària corresponent.   
G) Valoració definitiva de les càrregues financeres dels serveis traspassats.   
1. El cost efectiu que, segons el pressupost de despeses per a 1983, correspon als serveis traspassats per aquest Reial Decret a la Comunitat s'eleva amb caràcter definitiu a 390.166.797 pessetes, segons figura en la relació número 3.1. En aquesta xifra han estat deduïts els imports d'ingressos afectats en aquest servei.   
2. Els recursos financers que es destinen a sufragar les despeses originades per l'exercici dels serveis que es traspassen durant l'exercici 1984, comprendran les dotacions pressupostàries que, per a cobertura de cost efectiu es detallen en la relació 3.2.   
3. Transitòriament, mentre no entre en vigor la corresponent Llei de participació en els tributs de l'Estat, es finançaran mitjançant la consolidació de la secció 32 dels Pressupostos Generals de l'Estat en els crèdits relatius als distints components del cost efectiu, pels imports que s'indiquen, susceptibles d'actualització pels mecanismes generals previstos en cada Llei de Pressupostos.   
 Crèdits  
 en pessetes  
 1981  
a) Costes bruts:  
Despeses de personal 117.388.894  
Despeses de funcionament 29.001.736  
Inversions per a conservació, millora i substitució 27.131.449  
   
 Total 947.760.694  
b) A deduir:  
Recaptació anual per taxes 168.159.919  
   
 Finançament net 852.928.838  
Les possibles diferències que es produesquen durant el període transitori a què es refereix l'apartat anterior respecte al finançament dels serveis transferits, seran objecte de regulació en tancar cada exercici econòmic, mitjançant la presentació dels comptes i estats justificatius corresponents davant d'una Comissió de liquidació que serà constituïda en el Ministeri d'Economia i Hisenda.   
H) Documentació i expedients del serveis que es traspassen.   
El lliurament de la documentació i dels expedients dels serveis traspassats i la resolució d'aquells que es troben en tramitació, es realitzarà en el termini d'un mes des de la publicació del Reial Decret pel qual s'aprova aquest acord. La resolució d'aquelles que es troben en tramitació, es realitzarà segons que preveu l'article vuité del Reial Decret 4015/1982, de 29 de desembre.   
I) Data d'efectivitat dels traspassos.   
Els traspassos de funcions i serveis, així com dels mitjans objecte d'aquest acord, tindran efectivitat a partir del dia 1 de gener de 1984.  
I perquè conste expedesc aquesta certificació a Madrid, el 22 de novembre de 1983.-Els Secretaris de la Comissió Mixta, Juan Soler Ferrer i Blanca Blanquer i Prats.   
ANNEX II  
Matèria o   
Competència Disposicions afectades  
Indústria Decret 1775/1967, de 22 de juliol, sobre règim d'instal·lació, ampliació i   
 trasllat d'indústries.  
 Reial Decret 2135/1980, de 26 de setembre, sobre liberalització industrial.  
 Llei 38/1972, de 22 de desembre, sobreprotecció de l'ambient atmosfèric.  
 Decret 833/1975, de 6 de febrer,que desenvolupa l'anterior Llei.  
 Ordre de 30 de juny de 1966. Reglament d'aparells elevadors.  
 Ordre de 23 de maig de 1977, Reglament d'aparells elevadors per a obres.  
 Reial Decret 3099/1977, de 5 de setembre, Reglament de Seguretat per a   
 plantes i instal·lacions frigorífiques.  
 Reial Decret 1244/1979, de 4 d'abril, en allò que en resulta afectat.  
 Decret 2443/1969, de 16 d'agost, Reglament de recipients a pressió.  
 Reial Decret 668/1980, de 3 de febrer.  
 Em magatzament de productes químics.  
 Reial Decret 1618/1980, de 4 de juliol,   
 Reglament d'instal·lacions de calefacció, climatització i aigua calenta   
 sanitària.  
Energía Llei 10/1966, de 18 de març, sobre expropiació forçosa i sancions en matèria   
 d'instal·lacions elèctriques.  
 Decret 2619/1966, de 20 d'octubre, Reglament de la Llei anterior.  
 Decret 2617/1966, de 20 d'octubre, Normes per a atorgament d'autorització   
 administrativa en matèria d'instal·lacions elèctriques.  
 Decret de 12 de març de 1954, de verificacions elèctriques i regularitat en el   
 subministrament d'energia.  
 Decret 2413/1973, de 20 de setembre, Reglament electrotècnic per a baixa   
 tensió.  
 Decret 2913/1973, de 26 d'octubre, Reglament general del servei públic de   
 gasos combustibles.  
 Ordres de 7 d'agost de 1969 i 30 de desembre de 1971, Instal·lacions  
 distribuïdores de GLP.  
 Ordre de 29 de març de 1974, Normes Bàsiques per a instal·lacions de gas a   
 edificis habitats.  
Mines Llei 22/1973, de 21 de juliol, reguladora de mines.  
 Llei 54/1980, de 5 de novembre, que modifica l'anterior.  
 Decret de 23 d'agost de 1934, Reglament de policia minera i metal·lúrgica.  
 Reial Decret 2857/1978, de 25 d'agost, Reglament General per al règim de la   
 mineria.   
Veure imatge


Còpia Permalink ELI